420 — 



disant que feu Sa Majesté vuida le différent d'entre le feu Car- 

 dinal et feu monsieur de Luxeul, sur rapport du conseil de Ma- 

 lines, et que la cour de Parlement avoit envoyé protester au 

 chapitre que pour estre l'Archevesché de la nomination de Sa 

 Majesté, qu'ils ne procédassent à cette élection. Cette proteste 

 se fit; mais ayant dit le chapitre qu'ils monstrassent ce qu'ils 

 disoient de la nomination, ne sçeurent que dire, et passèrent 

 ceux du chapitre oultre, comme ils dévoient. Je dis audict Foncq, 

 pour responce, que l'honnesteté eust voulu, puisque cela me 

 touchoit, qu'il m'en eust dit un mot avant que de parler ou 

 escrire à Sa Majesté; car je l'eusse informé de ce qui passoit, 

 qu'il ne sçavoit, pour n'estre de son temps ; et luy dis que l'Ar- 

 chevesque est Prince d'Empire, jouissant luy et le chapitre des 

 concordats, et électif comme Liège, et que les lettres qu'il avoit 

 faictes pour recommander quatre estoient conformes à ce que 

 se faisoit à Liège : dont il se debvoit souvenir que les lettres 

 de Sa Majesté arrivèrent tard, et je luy avois dit que je pensois 

 que ainsy seroit, et que les miennes qu'estoient joinctes, afin 

 qu'ils ne m'esleussent, ne vindrent aussy à temps. Que ce de 

 monsieur de Luxeul, fut que s'estant faicte la coadjutorerie à 

 Bussey, par la faveur de l'Empereur, que fut trompé, car l'on 

 luy fit entendre que le neveu du cardinal de La Baume estoit 

 plus eagé : quand l'oncle mourut, le coadjuteur se trouva de 

 sept ans, au grand scandale de tous, et que n'ayant le chapitre 

 consenti à icelle, vaquant l'Archevesché, il procéda à élection 

 et esleut monsieur de Luxeul, qui leur importe, et le favori- 

 soient les chapitres de l'Empire; mais l'Empereur, qu'estoit 

 empereur, voulut favoriser ceux de Rye, et comme Empereur y 

 avoit plus de part que le Roy, qui ne l'est ; et que , après avoir 

 beaucoup débattu pour éviter pis et céder à Sa Majesté, l'on 

 vinct en appoinctement, que monsieur de Luxeul administre- 

 roit l'archevesché jusques à ce que le coadjuteur eust xxv ans, 

 et jouyroit de la tierce part du revenu. Et depuis la mort de 

 l'Empereur, venant le coadjuteur à l'eage de xvm ans, pour 

 acheter paix avec ceux de Rye, il persuada à monsieur de Lu- 

 xeul qu'il cédast l'administration, retenant partie du revenu. Et 

 est clair que s'il eust eu droit de nomination, monsieur de Luxeul 

 de plain sault eust esté exclus ; et que si le Roy y auroit droit, 



